Rikunarita-ORG/Wikinium huggingface dataset:
# 周亞夫

| 周亞夫 |
| --- |
|  |
| 出生日 | 2 century BC  |
| 死亡日 | 143年 BC  |
| 國籍 | 漢  |
| 職業 | 軍人  |
| 亞爸 | 周勃  |
| [改維基數據] |
| * 睇
* 傾
* 改
 |

**周亞夫**（粵拼：zau1 aa3 fu1，前199年—前143年）係西漢沛郡（江蘇豐縣）人。漢景帝三年（前154年），同竇嬰平定七國之亂，歷時三月。之後因為開罪漢景帝、私藏兵器，畀廷尉判以謀反之罪打入天牢，絕食多日終於死咗。佢阿爸係絳侯周勃、大佬係周勝之。

## 出面網頁

* P1273 屬性顯示失敗: 搵唔到 P1273 屬性。

/ 周亞夫喺加泰圖書館嘅資料
* 周亞夫喺Freebase嘅資料
* 《史記·絳侯周勃世家》 - 中國哲學書電子化計劃
# 李旦

李旦
**李旦**（662年6月22號—716年7月13號），係大唐第五任同第七任皇帝，684年到690年同埋710年到712年在位，跟廟號叫**唐睿宗**。

## 一生

李旦曾用名李旭輪、李輪，佢嘅皇帝生涯同哥哥李顯一樣，都係波折重重，公元684年，李顯被廢為廬陵王，李旦就被武則天立為皇帝，年號叫做文明。只不過，由於係武則天執政，「政事決於太后」，睿宗一啲實際權力都冇，而佢甚至連干預國家大政嘅權力都喪失，淪為傀儡。載初元年（690年），武則天廢咗睿宗，自稱皇帝位，建立武周王朝，睿宗被降呢為「皇嗣」（其實等於皇太子），改名武輪，遷居東宮。

698年，武則天又改立廬陵王李顯為皇嗣。武輪則降呢親王，封號相王，改名武旦，而佢嘅的五個仔（李成器、李成義、李隆基、李隆範、李隆業）亦都被封為郡王，佢從此得以擁有自由干預國家大政嘅權力。

705年，宰相張柬之等五人發動神龍革命，殺咗張易之、張昌宗兄弟，逼使武則天退位，迎接中宗復辟，而睿宗個名亦由武旦改為李旦，而中宗封睿宗做「安國相王」，冇幾耐就放棄咗封號。

710年，中宗駕崩，據講係畀韋皇后毒殺，李重茂登位，改元唐隆。與此同時，睿宗第三仔李隆基同埋太平公主等聯絡禁軍將領，擁兵入宮，將韋后做瓜，迫使少帝李重茂退位，歷史上叫做唐隆之變。六月二十四日，睿宗喺承天門樓宣布復辟，大赦天下，同佢個仔李隆基一齊剷除咗韋皇后一黨嘅勢力。

雖然唐睿宗喺復辟稱帝之後，可以擁有自由干預國家大政嘅權力，但由於佢冇辦法面對太平公主同埋李隆基嘅姑侄矛盾，於是喺712年禪讓帝位畀李隆基，是為唐玄宗，但仍然實掌大權，自稱「太上皇」，每五日喺太極殿接受群臣嘅朝賀，仍自稱「朕」，三品已上除授及大刑獄仍然自決，命令叫做誥、令，而玄宗每日受朝喺武德殿，自稱「予」，決定三品已下除授及徒罪，命令叫做制、敕。713年，玄宗發動先天之變，消滅太平公主一黨，睿宗先至被迫徹底放權。

開元四年六月二十日（716年7月13號），唐睿宗去世，享年55歲。
# 大炳

| 大炳 |
| --- |
| 男藝人 |
| 原名 | 余炳賢 |
| 英文名 | Tony Fish |
| 花名 | 大炳 |
| 國籍 |  中華民國 |
| 出世 | (1975-05-15)1975年5月15號  臺灣 臺中市 |
| 死 | 2012年7月20號(2012-07-20)（37歲）  中華人民共和國北京市協和醫院 |
| 職業 | 主持人、演員 |
| 語言 | 國語、台語、英文 |
| 教育程度 | 華岡藝校 戲劇科 |
| 宗教信仰 | 基督教 |
| 屋企人 | 2弟 |
| 出道地 |  臺灣 |
| 出道日期 | 2000年 |
| 出名角色 | 《全民大悶鍋》模仿謝公秉、謝長廷、反串陳文茜、利菁、蔡琴 |
| 活躍年代 | 2000年－2009年 |
| **網路電影資料庫（IMDb）資訊** |

**大炳**（原名**余炳賢**，1975年5月15號—2012年7月20號）係臺灣藝人，以口水多同埋口大聞名，試過喺綜藝節目入面示範放晒成個拳頭入口，經常模仿政治人或者反串扮女名人。

## 演藝生涯

大炳喺1975年5月15號出世，五專曾經就讀雲林工專機械製造科，之後轉學就讀華岡藝校戲劇科畢業。大炳喺電視節目上成日模仿政治人謝長廷；或反串女名人，如雲妮侯斯頓、陳文茜、利菁或蔡琴。1999年前後，大炳連同羅志祥、歐漢聲、賈靜雯以及何妤玟共同主持台視週末黃金時段綜藝節目《少年兵團 旗開得勝》，嗰個節目喺競爭激烈嘅台灣電視圈黃金時段異軍突起、獲得成功；後來節目製作人沈玉琳喺2017年受訪時評論：「我嗰時候搵嘅五個主持人都係小朋友，但係小兵立大功，真係盲拳打死老師傅。」。

2011年，大炳因四度吸毒，將演藝重心移往中國大陸，擔任河北衛視幕後工作。

2012年6月25號，大炳工作過勞，令感冒加上真菌感染引發急性肺炎，終於因為急性肺炎引發多重器官衰竭，7月20號凌晨2時7分喺北京死，終年37歲。

## 參考
# 小李飛刀

**小李飛刀**| 小說 | 《多情劍客無情劍》 《邊城浪子》 《九月鷹飛》 《天涯‧明月‧刀》 《飛刀，又見飛刀》 |
| 門派 |  |
| 類型 | 射擊武器/冷兵器 |
| 創始人 | 李尋歡 |
| 主要人物 | 李尋歡 葉開 丁靈中 李壞 |
| 书籍 |  |
| 修行方法 |  |

**小李飛刀**（The Little Li Flying Dagger/Xiaoli Feidao），係武俠小說家古龍虛構嘅武器之一，為「小李探花」李尋歡嘅武器，之後葉開、丁靈中、李壞等角色亦使用。

小李飛刀，刀有三寸七分長，用一般尋常鋼鐵鑄造，配合內功運用，無堅不摧，係一種防無可防嘅武器。當其他人注意到嘅時候，飛刀就已經命中咗目標。
# 武則天

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 武則天  |  |

 |
|  |
| 統治 |
| 崗位 | 中國皇帝  |
| 明細 |
| 姓名原文 | 武曌（武則天） |
| 出世日 | 624年2月17號  |
| 出世地 | 廣元  |
| 死亡日 | 705年12月16號  |
| 死亡地 | 洛陽  |
| 死因 | 病  |
| 國籍 | 大唐、武周  |
| 母語 | 中文  |
| 通曉 | 中文  |
| 信奉 | 佛教  |
| 職業 | 皇后、詩人、女皇帝  |
| 配偶 | 李治  |
| 仔女 | Li Hong、Li Xian、李顯、李旦、太平公主、Princess Si of Anding  |
| 家族 | 大唐、姬周  |
| 阿爸 | Wu Shihuo  |
| 阿媽 | Yang  |
| 兄弟姊妹 | Wu Shun、Wu Yuanqing、Wu Yuanshuang  |
| [改維基數據] |
| * 睇
* 傾
* 改
 |

**武則天**（624年2月17號—705年12月16號）係大唐人，中國史上唯一嘅女皇帝（武周）。

武則天係大唐世家大族出身，阿爸係唐朝開國功臣，鄉下喺山西文水。武則天十四歲就俾唐太宗李世民選入後宮。喺唐太宗過身之後，佢被安排入佛寺做尼姑。但嗰陣時唐太宗個仔唐高宗李治做太子嗰陣已經好鍾意武則天，所以選返入皇宮，後來重做埋皇后。唐高宗經常將政事安排畀武則天跟，所以武則天權力越嚟越大。

唐高宗過身之後武則天操控咗幾個皇帝，最後重索性篡奪皇位，自己做咗女皇帝。佢做咗廿一年，喺臨死之前俾大唐皇室子孫起兵反佢，因而退位。

## 睇埋

* 《武則天 (1984年電視劇)》
* 《武則天 (1995年電視劇)》
# 鍾雪瑩

| 鍾雪瑩 |
| --- |
| 2024年11月23號，鍾雪瑩憑電影《看我今天怎麼說》獲頒第61屆金馬獎最佳女主角 |
| 女藝人 |
| 羅馬拼音 | Chung Suet Ying |
| 花名 | 鍾雪 |
| 國籍 |  中國（香港） |
| 出世 |  (1994-12-17) 1994年12月17號  英屬香港 |
| 職業 | 電台節目主持、演員、填詞人 |
| 語言 | 粵語、英文、普通話 |
| 教育程度 | 香港浸會大學傳理系 |
| 出道地 |  香港 |
| 出道日期 | 2017年 |
| 活躍年代 | 2017年— |
|  |
|

| 獎 |
| --- |
| 金馬獎 |
| **最佳女主角** 2024年 《看我今天怎麼說》 – 素恩  |

 |

**鍾雪瑩**（英文：**Chung Suet Ying**，1994年12月17號—），藝名**鍾雪**，筆名**鍾說**，係香港女藝人，曾經係香港商業電台叱咤903嘅DJ，亦係演員同填詞人。2024年，憑電影《看我今天怎麼說》獲頒臺灣嘅第61屆金馬獎最佳女主角。

## 簡歷

鍾雪瑩出身香港浸會大學傳理系，畢業後加入商台叱咤903主持電台節目，去到2020年3月1號離開。佢喺2010年參加過亞洲電視搞嘅《亞洲星光大道3》。另外，2019年更有份拍ViuTV電視劇《教束》，2020年主演《殺出個黃昏》。佢開始幕前演出嗰陣，佢個樣被指同另一藝人吳冰好似。

2024年佢憑電影《看我今天怎麼說》（嗰時香港未上畫）獲頒臺灣嘅第61屆金馬獎最佳女主角獎。

## 演出

### 電台節目主持（叱咤903）

* 《半個鍾說》（2019年7月8號-10月7號）
* 《一個鍾說》（星期一至五）（2019年10月9號-2020年2月29號）
* 《努力!!! 奮鬥!!!》（逢星期日）（2019-2020）
* 《309咤叱 — 嘻呵哈嘿》（2018-2019）
* 《鍾雪雪》（代班）
* 《聖艾粒忌廉夜校》（2018-2019）
* 《歐陽志強》（2017）

### 電影

* 2020年：《狂舞派3》飾 Rain（阿良女朋友）
* 2021年：《殺出個黃昏》飾 屈紫瑩
* 2021年：《媽媽的神奇小子》飾 阿嬌（方教練妺妺）
* 2022年：《失衡凶間》飾 米米
* 2022年：《深宵閃避球》 飾 曾諾凡
* 2022年：《正義迴廊》 飾 鄭家雯（陪審員）
* 2022年：《猛鬼3寶》 飾 思思（女鬼）
* 2024年：《填詞L》 飾 羅穎詩
* 2024年：《破·地獄》 飾 Suey
* 2025年：《看我今天怎麼說》 飾 素恩
* 2026年：《金多寶》

### 鮮浪潮短片

* 2017年：《鮮浪潮。語》〈離家不遠〉單元 飾 瑤
* 2018年：《鮮浪潮。語2018》〈接近無限瘋狂的溫柔〉單元 飾 陳芬妮
* 2019年：《鮮浪潮。語2019》〈兼職人類〉單元 飾 寧姐

### 電視劇（ViuTV）

* 2019年：《教束》 飾 Bonix
* 2021年：《無限斜棟有限公司》 飾 林碗碗
* 2024年：《絲絲》 飾 雪兒
* 2025年：《哪一天我們會紅》 飾 陳繼芬(雞粉)
* 2026年：《存酒人》 飾 D媽（第13集）

### 電視節目（ViuTV）

* 2021年：《調教你MIRROR》第8、9集嘉賓
* 2024年：《自訂台灣軼晴》旁白
* 2025年：《爆谷一周（第三輯）》第14集嘉賓

### 電視劇（無綫電視）

* 2020年：《香港愛情故事》 飾 西西利（第8、11集）

### MV

* 2020年：Yusobeit《秋分》
* 2020年：陳健安《時光邊緣的人》
* 2020年：陳奕迅《致明日的舞》
* 2020年：per se《不日之約》
* 2021年：per se《無門》
* 2021年：林家謙《難道喜歡處女座(Alter Ego)》
* 2021年：岑寧兒《勿念》
* 2022年：溫勝和 Sin - 藏 Hide
* 2022年：洪嘉豪《海邊的呀豪》
* 2023年：陳卓賢《抱抱無尾熊》

### 短片

* 2018年：《珍惜再會時》
* 2021年：《樹上樹下》

### 電視劇（港台電視）

* 2017年：《反斗英語2017》
* 2021年：《手語隨想曲．遊學篇》
* 2024年：《證義搜查線之騙局拼圖》

### 電視節目（亞洲電視）

* 2010年：《亞洲星光大道3》參賽者

## 填詞作品

* ERROR《殺死我的經理人》
* 陳凱詠《天生二品》、《講》、《想正常》、《想突然》、《虛擬人與我》
* 李拾壹《Save the world》（同李拾壹合填）
* 梁子《你是一片雲》
* 胡鴻鈞《整親》
* 衛蘭《Little Miss Janice》
* COLLAR 《Never-never Land》、《IDC》、《SSS》、《CALL BACK IN 20》
* 《LIKE啦》（《哪一天我們會紅》插曲）
* Kiri T 《我可能是迴避型 Avoidant Attachment?》

## 參考

## 出面網頁

* 881903.com 商業電台 - 節目主持－鍾雪
* 鍾雪瑩嘅Instagram頁
# 高慧君

| 高慧君 |
| --- |
|  |
| 姓名原文 | Tanivu Yata'uyungana |
| 出生日 | 1972年8月24號  （53歲） |
| 國籍 | 中華民國  |
| 職業 | 演員、電視演員、電影演員、歌手  |
| 兄弟姊妹 | Lea Kao  |
| [改維基數據] |
| * 睇
* 傾
* 改
 |

**高慧君**（1972年8月24號—）係臺灣女歌手同演員，本籍臺灣原住民鄒族，喺嘉義縣阿里山鄉達邦村出世。

## 出面網頁

* 高慧君 高慧君嘅Facebook頁

* 高慧君/ 高慧君嘅Instagram頁

* 高慧君喺互聯網電影資料庫嘅資料
* P1273 屬性顯示失敗: 搵唔到 P1273 屬性。

/ 高慧君喺加泰圖書館嘅資料
* 高慧君喺TMDb嘅資料
* 高慧君喺Freebase嘅資料
# 柯佳嬿

| 柯佳嬿 |
| --- |
| 2021年嘅柯佳嬿 |
| 女演員 |
| 原名 | 柯佳嬿 |
| 羅馬拼音 | Ko Chia-yen |
| 英文名 | Alice Ko |
| 粵拼 | o1 gaai1 jin3 |
| 國籍 |  中華民國 |
| 出世 |  (1985-01-10) 1985年1月10號  臺灣臺北市 |
| 職業 | 演員 |
| 語言 | * 中華民國國語
* 臺灣話
* 粵語
* 英文
* 日文
 |
| 教育程度 | 實踐大學應用外語學系肄業 |
| 配偶 | 謝坤達（2017年結婚） |
| 出道作品 | 2006年《一年之初》 |
| 代表作品 | * 2011年《小資女孩向前衝》
* 2015年《必娶女人》
* 2019年《想見你》
* 2023年《模仿犯》
* 2025年《童話故事下集》
 |
| 活躍年代 | 2005年開始 |
| 經紀公司 | * 澤東電影公司（2006年－2017年）
* 柯佳嬿工作室（2017年－）
 |
| **網路電影資料庫（IMDb）資訊** |
|  |
|

| 獎 |
| --- |
| 金鐘獎 |
| **戲劇節目女主角獎** 2016年 《必娶女人》 – 蔡環真 2020年 《想見你》 – 黃雨萱／陳韻如  |

 |

**柯佳嬿**（粵拼：o1 gaai1 jin3；英文：**Alice Ko**；1985年1月10號—）係一位臺灣女演員。佢喺2016年憑偶像劇《必娶女人》蔡環真呢個角色攞到第51屆金鐘獎「戲劇節目女主角獎」。2019年喺愛情穿越劇《想見你》入面一人分飾兩角嘅細膩演出喺兩岸三地爆紅。

## 作品

### 電影

| 年份 | 片名 | 角色 |
| --- | --- | --- |
| 2006年 | 《一年之初》 | 蝴蝶 |
| 2007年 | 《流浪神狗人》 | 明星 |
| 2008年 | 《渺渺》 | 戴思渺 |
| 2010年 | 《艋舺》 | 小凝 |
| 2011年 | 《雞排英雄》 | 林亦南 |
| 2012年 | 《熊熊愛上你》 | Selina |
| 2013年 | 《世界末日》 | 李淑貞 |
| 2014年 | 《鐵獅玉玲瓏》 | 陳慧心 |
| 《共犯》 | 輔導老師 |
| 2015年 | 《風中家族》 | 阿玉 |
| 《百日告別》 | 曉雯 |
| 2016年 | 《五星級魚干女》 | 芳如 |
| 《擺渡人》 | 酒吧客人 |
| 2017年 | 《目擊者》 | 徐愛婷 |
| 《血觀音》 | 棠真（成年） |
| 2018年 | 《市長夫人的秘密》 | Miu Miu |
| 2019年 | 《陪你很久很久》 | 女明星 |
| 2020年 | 《你的情歌》 | 余靜 |
| 《海霧》 | 小菁 |
| 2022年 | 《一家之主》 | 羅家寧 |
| 《想見你》 | 黃雨萱

---

陳韻如 |

### 電視劇

| 年份 | 頻道 | 劇名 | 角色 | 備註 |
| --- | --- | --- | --- | --- |
| 2008年10月3號 | 台視、三立都會台 | 《波麗士大人》 | 潘美和 | 客串 |
| 2009年1月4號 | 《敗犬女王》 | 韓向芸 |
| 2009年3月20號 | 《比賽開始》 | 林明玉 | 主演 |
| 2011年8月21號 | 《小資女孩向前衝》 | 沈杏仁 |
| 2012年6月27號 | 三立都會台、東森綜合台 | 《我們發財了》 | 江宇真 |
| 2013年7月26號 | 中視、TVBS歡樂台 | 《飛越·龍門客棧》 | 邱默語 |
| 2014年6月15號 | 中視、中天娛樂台 | 《勇敢說出我愛你》 | 陳怡君 |
| 2015年4月19號 | 民視、東森綜合台 | 《星座愛情獅子女》 | 劉俐人 |
| 2015年5月5號 | 浙江衛視 | 《聊齋新編 單元《陸判》 | 朱綺婷 |  |
| 2015年11月1號 | 中視、東森綜合台 | 《必娶女人》 | 蔡環真 | 主演 |
| 2016年3月4號 | 三立台灣台、八大第一台 | 《紫色大稻埕》 | 莊如月 |
| 2017年7月30號 | 中視、東森戲劇台 | 《稍息立正我愛你》 | 韓蓉 | 客串 |
| 2019年4月24號 | 台視、東森綜合台 | 《如果愛，重來》 | 何詠琪 | 主演 |
| 2019年11月17號 | 中視、衛視中文台 | 《想見你》 | 黃雨萱

---

陳韻如 |
| 2021年10月17號 | 華視、愛奇藝、八大戲劇台 | 《無神之地不下雨》 | Toem（雲） | 友情演出 |
| 2022年7月15號 | Netflix | 《媽，別鬧了！》 | 陳若敏 | 主演 |
| 2023年 | 芒果TV | 《極速悖論》 | 沈溪 |
| 2023年3月31號 | Netflix | 《模仿犯》 | 胡允慧 |

## 出版作品

### 文學

| 年份 | 書名 | 出版社 | ISBN |
| --- | --- | --- | --- |
| 2012年4月6號 | 《我經過了一首詩》 | 凱特文化 | ISBN 9789866175374 |
| 2021年4月26號 | 《再見少女》 | 重版文化 | ISBN 9789869879354 |

## 廣告代言

* 2023年 資生堂「紅色奇蹟露」

## 參考

## 出面網頁

* 柯佳嬿 Alice Ko嘅Facebook頁

* 柯佳嬿嘅Instagram頁
* 柯佳嬿嘅新浪微博
* 柯佳嬿喺互聯網電影資料庫嘅資料（英文）
* 柯佳嬿喺香港影庫嘅資料（香港繁體）
* 柯佳嬿喺豆瓣電影嘅資料（簡體中文）
* 柯佳嬿喺時光網嘅資料（大陸簡體）
# 2023年臺灣MeToo運動

**2023年臺灣#MeToo運動**係2023年5月開始，喺台灣揭發出一連串性騷擾事件嘅浪潮，源起自民主進步黨接連爆出黨內性騷擾，唔同事件橫跨2018去到2023年，而且受害人投訴嘅時候，未有得到應有嘅處理，總統蔡英文同黨主席賴清德更加要出面道歉，同埋民進黨內部嘅性別平等機制。後來風波唔再局限喺民進黨內部，並且開始向其他政黨，例如國民黨、民眾黨、時代力量、台灣基進蔓延，到後期更加伸延到去校園、娛樂圈入面，好多藝人都受到波及，形成咗一場#MeToo嘅公民運動。

## 事態經過

### 前婦女部女黨工被合作廠商導演性騷擾

2023年5月31日，有民進黨前黨工喺Facebook度指控，話自己喺2022年9月工作期間受到承攬黨部工作之廠商名導「輝哥」薛朝輝性騷擾，而當時擔任民進黨婦女部主任嘅民進黨副秘書長許嘉恬冇提供適當嘅幫助，令佢感到二次受傷。該黨工指出，許嘉恬要佢詳細講述受性騷擾嘅細節，要佢回憶過去嘅情況，但得到許嘉恬冷冷嘅回應，甚至質疑佢點解當時唔跳離？點解唔叫人幫忙？，仲建議佢「去華山大草坪手牽手一齊練習大聲喊叫」。而且，佢原本可以由民進黨黨部支付嘅身心就診費用，受害人一條資訊都冇收到。令佢好失望，最終選擇離開民進黨。

### 前青年部女黨工同事被性騷擾同埋職場欺凌

去到6月2號，又一位民進黨嘅女性前黨工，以「讓我為自己勇敢一次」為題，喺Facebook度公開自己嘅遭遇，話除咗遭到部門同仁陳右豪性騷擾，仲遭到上司同事嘅職場霸凌。佢唔止係直接指名加害者，仲直指當時嘅青年部主任同前勞動部政務次長機要蔡沐霖，話蔡反過嚟檢討佢。之後蔡就喺工作群度經常對佢冷嘲熱諷，甚至用污言穢語侮辱佢，佢當時甚至因為呢啲事患上憂鬱症，要食身心科藥物先可以繼續生活。因為受到好多次嘅言語同行為霸凌，最終令佢決定辭職返屋企靜養。然而喺交接工作嘅時候，受害者竟然喺黨中央10樓暈咗過去。佢話自己暈咗過嘅事情令民進黨高層有所察覺，但之後就冇再有任何追進嘅動靜。

### 何孟樺點名作直播副主任林男固性騷擾黨工

曾任青年發展部主任嘅民進黨台北市議員何孟樺6月2號開記者會爆出仲有第三個案件，喺2018年佢做青年部主任嘅時候發生嘅，佢嘅同事遭受當時嘅組織部政務副主任林男固寫情書同半夜打電話騷擾。當時佢想報告處理，但發現黨最後調查要呈報俾中常會，令當事人可能面對媒體曝光嘅情況，令同事唔想處理。喺向當事人徵詢意願之後，佢表示唔想喺傳媒上曝光，所以冇啟動調查機制。不過，何亦呼籲黨應該全面檢討而家嘅通報機制。

### 蔡沐霖被控喺爭取期間十指緊扣女性

6月2號，又有一名受害女仔出黎揭發，佢喺2019年去咗民進黨青年部做工，結果遭遇到職場性騷擾，之後證實係患上創傷後遺症。

### 前青年部女工讀生被性騷擾

6月2號，又傳出第五宗性騷案，有人指控蔡沐霖無視女性黨工嘅意願，強行「十指緊扣」，不過蔡沐霖透過律師發表聲明否認，強調會透過司法手段捍衛自己的清白。

## 民進黨黨內反應

* 就針對副秘書長許嘉恬嘅指控，民進黨之後發聲明指一名前婦女部同事，喺去年九月工作時受到委託承攬嘅公司性騷擾，對事件表示嚴厲譴責。
* 蔡沐霖之後發聲明道歉，話自己感到後悔同虧欠。
* 喺兩單性騷擾爭議案被揭露後，6月2日下午，黨主席賴清德震怒，民進黨祕書長許立明連續兩次鞠躬道歉。

* 民進黨立法委員高嘉瑜、蘇巧慧、賴品妤都係向黨中央發聲，要求詳細調查同徹底檢討呢次疏失，絶對唔可以容忍。高嘉瑜講，類似職場性騷擾嘅案件，受害人通常要面對巨大嘅心理壓力，先有勇氣站出嚟，勇敢面對騷擾者。佢批評許嘉恬係對受害人嘅傷口灑鹽。

## 外間回應

* 時代力量
	+ 黨主席王婉諭講，性平爭議連番爆發後，民進黨就一定要徹底檢討同改善處理職場性騷擾嘅程序，作為執政黨，民進黨唔能夠冇能力自我要求更加嚴格，呢個令人感到遺憾。王婉諭仲講，身為時代力量黨主席，佢亦會積極檢視黨內制度，加強落實性平意識。佢都真心希望，而家嗰啲受害者敢於站出嚟，希望社會大眾可以多啲支持同陪伴佢哋，請酸民唔好再質疑佢揭露事實嘅原因，停止任何可能再次傷害佢哋嘅行為。。
	+ 發言人余佳蒨批評，許嘉恬本身都曾經受到性騷擾，但係佢冇同情同理解被害人，反而用唔恰當嘅言辭令當事人再次受傷，絕對係最差嘅性平教育範例。至於國民黨對民進黨嘅批評，余佳蒨直指國民黨對待黨內性平事件嘅處理手法係雙重標準，並且舉宜蘭縣議員黃浴沂嚟作例子。余佳蒨亦強調，性別平等係基本人權價值，亦係政治工作者要努力實踐嘅目標，呼籲藍綠兩黨面對性平爭議事件要正視對待。
* 民眾黨
	+ 民眾黨立委陳琬惠痛批民進黨內部亂咗套嘅制度，就好似加害者咁。陳琬惠仲講，希望將來會有更多受害者可以勇敢咁面對權力同暴力。
* 台灣民意基金會
	+ 台灣民意基金會董事長游盈隆講，呢個事件好嚴重影響到民進黨嘅形象，如果處理唔好，可能會導致好多年輕人、女性、高學歷同埋中產階級嘅選民流失，好大程度上影響到民進黨嘅總統選舉同立委選舉選情。佢又話事件除咗係性別平等問題，仲係基本人權問題。一個宣揚自由、民主、人權同一切進步價值嘅政黨，內部竟然藏住咁多對女性黨工嘅性騷擾同埋可惡嘅職場霸凌，真係令人震驚、憤怒萬分、火冒三丈。

## 參考
# 婦女新知基金會

**婦女新知基金會**係台灣婦女運動其中一個主要倡議團體。自成立以來，成員背景多數來自女性主義同性別政策相關嘅學者同律師，積極推動多項性別政策改革。第5屆董事長尤美女曾任立法委員，第6屆董事長王如玄曾經參選中華民國副總統，第11屆董事長范雲係現任立法委員，而第12屆董事長楊婉瑩則係現任國立政治大學社會科學學院院長。
# 台灣團結聯盟

李登輝。政黨精精領袖
**台灣團結聯盟**，簡稱**台聯**，2001年8月12號成立。創黨嗰時，主要係由國民黨入面李登輝嘅本土派系組成。當時李登輝因為國民黨輸咗總統大選而要落台，為咗保存勢力，佢就透過自己嘅子弟兵組成新政黨。不過李登輝冇入到黨，皆因喺組黨期間，甚至到成立嗰時，佢都重係國民黨黨員。後來國民黨因為佢同台聯行得太埋先至兜佢出黨。李登輝喺台聯嘅角色其實係「精神領袖」。

## 理念

台聯係主張台獨嘅泛綠政黨，立場比起民進黨重要硬淨。所以有啲深綠嘅人會由民進黨過檔嚟台聯呢邊。

## 選舉成績

### 立法院

|  |  |  |  |  |  |  |
| --- | --- | --- | --- | --- | --- | --- |
| **選舉** | **民選票數** | **得票率** | **不分區票數** | **得票率** | **總議席** | **領袖** |
| （創黨） | / | / |  |  | 1 / 225 | 黃主文 |
| 2001 | 801,560 | 7.80% |  |  | 13 / 225 | 黃主文 |
| 2004 | 756,712 | 7.79% |  |  | 12 / 225 | 黃主文 |
| 2008 | 93,840 | 0.93% | 344,887 | 3.50% | 0 / 113 | 黃昆輝 |
| 2012 | 冇派人出選 | 1,178,797 | 8.96% | 3 / 113 | 黃昆輝 |
| 2016 | 97,765 | 0.82% | 305,675 | 2.51% | 0 / 113 | 黃昆輝 |
| 2020 | 冇派人出選 | 50,435 | 0.36% | 0 / 113 | 劉一德 |
| 2024 | 冇派人出選 | 43,375 | 0.31% | 0 / 113 | 劉一德 |
# 盛夏光年 (歌)

| 盛夏光年 |
| --- |
| 五月天阿信嘅歌 |
| 收錄喺專輯《盛夏光年 電影原聲帶》 |
| 發行日期 | 2006年12月1號 |
| 錄製時間 | 2006年 |
| 類 | 華語流行曲、英式搖滾 |
| 時長 | 5:05 |
| 唱片公司 | 滾石唱片 |
| 詞曲 | 阿信 |

| 盛夏光年 |
| --- |
| 五月天嘅歌 |
| 收錄喺專輯《步步 自選作品輯》 |
| 發行日期 | 2013年12月30號 |
| 錄製時間 | 2013年 |
| 類 | 華語流行曲、英式搖滾 |
| 時長 | 4:43 |
| 唱片公司 | 相信音樂 |
| 詞曲 | 阿信 |
| 監製 | 五月天 |

| 盛夏光年 |
| --- |
| 林憶蓮嘅歌 |
| 收錄喺專輯《女也 Herstory with Mayday》 |
| 發行日期 | 2015年6月26號 |
| 錄製時間 | 2015年 |
| 類 | 華語流行曲、英式搖滾 |
| 時長 | 3:30 |
| 唱片公司 | 相信音樂 |
| 詞曲 | 阿信 |
| 監製 | 恭碩良、倪凱文 |

《**盛夏光年**》（英文：Eternal Summer；日文：青春の彼方），係電影《盛夏光年》嘅同名主題曲，由五月天主唱阿信作曲、填詞、演唱 。之後五月天喺2013年重新編曲演唱；林憶蓮喺2015年重新演譯。

## 歌曲版本

2006年12月1號，電影同名主題曲《盛夏光年》發行，由五月天阿信作曲、填詞、演唱，並同濁水溪公社鼓手羅伯、自然捲貝斯手奇哥、1976結他手大麻合作，由陳信宏（阿信）、任伯璋（羅伯）、蔡昆奇（奇哥）、張崇偉（大麻）編曲。

2013年12月30號，發表五月天嘅新錄製版，收錄喺精選輯《步步 自選作品輯》，由五月天、周恆毅編曲。

2015年6月26號，發表林憶蓮重新演繹嘅版本，收錄喺合輯《女也 Herstory with Mayday》，由恭碩良、倪凱文編曲。

## 音樂錄影帶

2006年，發表電影主題曲《盛夏光年》音樂錄影帶，由文淑惠執導，其中穿插電影劇情同阿信同濁水溪公社鼓手羅伯、自然捲貝斯手奇哥、1976結他手大麻嘅演唱片段。

2015年2月13號，放出收錄喺《步步 自選作品輯》版本編曲嘅《盛夏光年》2015年劇情版，由Hi-Organic執導，影片入面歌曲結尾嘅和聲同專輯收錄版本唔同；劇情係2016年推出《溫柔》新版音樂錄影帶嘅續集。

2015年7月1號，放出收錄喺《女也 Herstory with Mayday》入面由林憶蓮重新演繹嘅《盛夏光年》音樂錄影帶，由余靜萍、吳仲倫執導。

## 現場影片

2015年2月13號，放出五月天喺「諾亞方舟世界巡迴演唱會」演唱嘅現場Live版影片，音軌使用《步步 自選作品輯》專輯收錄版本，由劉名峯執導 。

2019年8月27號，放出五月天同鄧紫棋喺「Just Rock It!!! 『藍｜BLUE』」世界巡迴演唱會演唱嘅現場影片，由8ID STUDIO執導 。

## 獎

2006年，阿信以呢首歌入圍第43屆金馬獎最佳原創電影歌曲獎。
2015年，導演蘇建益以佢執導嘅劇情版音樂影片，攞到英國倫敦國際獎「音樂錄影帶類剪接獎」銀獎。之後入圍倫敦電影節「最佳音樂錄影帶獎」，係臺灣首次 。2016年，入圍第27屆金曲獎最佳音樂錄影帶獎。

## 參考
# 陳志明 (時代力量)

陳志明| 性別 | 男 |
| 國籍 |  中華民國 |
|  |
| 經歷 |
| * 台灣國際同志權益促進會發言人
* 時代力量黃國昌立法院助理（2016年5月1號～2018年4月）
* 時代力量新北黨部執行長〈2016年7月～2018年4月〉
* 時代力量秘書長〈2020年3月1號～2020年8月29號〉
 |
| * 睇
* 傾
* 改
 |

**陳志明**（1976年6月12號—），臺灣時代力量政治人物兼台北黨部主委。佢曾經參與性別議題同婚姻平權運動，又做過任台灣國際同志權益促進會發言人、時代力量組織部主任、新北黨部執行長、新北黨部主委、決策委員、秘書長同發言人。

2018年佢代表時代力量參與新北市三重蘆洲區議員選舉但輸咗。去到2022年，佢獲時代力量提名成為台北市內湖南港區市議員參選人，但都未能當選。

## 參考
# 彩虹 (張惠妹嘅歌)

| 彩虹 |
| --- |
| 張惠妹嘅單曲 |
| 發行日期 | 2009年12月30號 |
| 錄製時間 | 2009年 |
| 類 | 華語流行曲 |
| 時長 | 4:43 |
| 填詞 | 陳鎮川 |
| 作曲 | 阿弟仔 |
| 監製 | 張惠妹、阿弟仔 |

《**彩虹**》（英文：Rainbow），係臺灣女歌手張惠妹嘅歌，由陳鎮川作詞、阿弟仔作曲。呢隻歌係寫畀同性戀朋友嘅歌，亦都係每年臺灣同志遊行嘅主題曲。

## 簡介

呢隻歌原名係《我的同志男友》係阿妹為身邊嘅同志朋友唱，呢隻歌冇由同志嘅特殊同埋佢哋嘅情愛方面入手，而係從同志作為朋友嘅一面切入。

2018由黃氏兄弟發起百位YouTuber創作者大合唱《彩虹》力撐婚姻平權
。

## 睇埋

* 臺灣同性婚姻
* 臺灣同志遊行

## 參考
# 司法院釋字第七四八號解釋施行法

| 司法院釋字第七四八號解釋施行法  |
| --- |
| 別名 | 748施行法 |
| 施行日期 | 2019年5月24號 |
| 修正次數 | 1 |
| 最新修正 | 2019年5月17號三讀通過 |
| 法規類 |
| 類 | 行政 |
| 部 | 法務部 |
| 立法歷程 |
| * 2019年2月21號由行政院以《司法院釋字第七四八號解釋施行法草案》之名提案，經立法院會議決定後直接送交二讀（院總第1150號）
* 於2019年3月5號達成決議，送交二讀
* 2019年5月17號通過二讀，送交三讀
* 2019年5月17號通過三讀，送交全體表决
* 預定2019年5月22號由總統蔡英文公佈後，自2019年5月24號起施行
 |
| 相關資訊 |
| 相關法規 | 中華民國民法 |
| * 睇
* 傾
* 改
 |

《**司法院釋字第七四八號解釋施行法**》，簡稱《**748施行法**》，係一部嘅中華民國法律，立法目的係為達成婚姻自由嘅平等保護，令同性婚姻嘅關係獲法律承認，喺2019年5月17號由立法院三讀通過，並預定自同月24號（個解釋兩年生效日）起施行。呢條法令中華民國成為第一個亞洲承認同性婚姻嘅國家。

## 修法背景

### 2006年法案

### 多元成家三案並行

### 民法修正婚姻平權

### 司法院大法官釋憲

2017年5月24號，經祁家威同臺北市政府嘅聲請，司法院大法官作成《釋字第748號解釋》，認定民法未使相同性別二人，得為經營共同生活嘅目的，成立具有親密性同排他性嘅永久結合關係，有違憲法保障人民婚姻自由同平等權嘅意旨，並要求自解釋公布起2年內，完成相關法律嘅修正或制定，惟其納入法制嘅形式則屬立法形成自由，未予以強制規範。

### 公民投票案

2018年11月24號，中華民國全國性公民投票，其第10案、第12案通過，同性婚姻唔直接改民法，以其他形式落實司法院釋字第748號解釋嘅要求。11月29號司法院聲明公民投票案創制嘅立法原則，據此程序審議完成嘅法律，仍屬法律位階，唔得牴觸憲法，亦唔得牴觸具有相當於憲法位階效力嘅司法院解釋。

## 立法過程

2019年2月21號，行政院行政院會通過《司法院釋字第七四八號解釋施行法》草案，立法委員賴士葆同沈智慧共同提案嘅《公投第12案施行法》草案，立法委員林岱樺提案嘅《司法院釋字第748號解釋暨公投第12案施行法》草案將喺立法院進行協商。2019年5月17號，《748號解釋施行法》三讀通過，並喺同月24號生效。2019年5月22號，總統蔡英文公布同婚專法。

## 主要內容

司法院釋字第七四八號解釋施行法遵照釋字748號解釋意旨，並依公民投票結果，以專法嘅形式，就相同性別二人所成立具有親密性同排他性嘅永久結合關係，規範此關係嘅成立要件、普通效力、財產上效力、解消方式、收養他方親生子女、繼承權利、扶養義務，同埋其他法規嘅權利義務關係，藉以保障當事人權益。

| 條文重點 | 內容 |
| --- | --- |
| 法案名 | 司法院釋字七四八號解釋施行法 |
| 關係登記 | 結婚登記 |
| 最低年齡 | 18 |
| 財產制 | 準用民法夫妻財產制 |
| 關係無效及撤銷 | 準用民法相關規定 |
| 關係撤消方式 | 合意、判決、調解或和解 |
| 能否收養 | 得繼親收養 |
| 能否成為他方監護人 | 係 |
| 同居義務及扶養義務 | 有義務 |
| 日常家務 | 互為代理人 |
| 遺產繼承 | 互為法定繼承人 |
| 其他法規嘅權利義務 | 原則準用 |
| 爭議解決 | 適用家事事件法 |
| 施行日期 | 2019年5月24號 |

## 各方評價

### 婚姻平權大平台對草案回應

### 伴侶盟對草案回應

### 下一代幸福聯盟回應

### 護家盟對草案回應

## 未來展望

喺748施行法中，台灣人士同其他國家地區人士結婚只能部分開放，但若外國人本國並未開放同婚，就無法登記。

喺748施行法中，只准許繼親收養，其他收養就唔會認可。

## 註

## 睇埋

* 司法院釋字第748號解釋

## 參考

## 連出去

* 司法院釋字第七四八號解釋施行法條文（法務部）
# 鉅鹿之戰

**鉅鹿之戰**係秦朝末年嘅一場戰爭，時間係秦二世二年至三年（西元前208至前207年）。

## 背景

秦二世元年（西元前209年）七月，楚人陳勝同吳廣揭竿而起，開始發動大澤起義。秦國少府章邯出兵鎮壓，平定戰事。佢響定陶之戰殺死項梁，一路向北。與此同時，地方群雄四起。人人意欲逐鹿中原，誓言一統天下。不過佢哋畏於秦軍嘅兵力，不敢造次。之後項羽同英布領兵五萬，響鉅鹿一帶（河北省刑台市鉅鹿）打敗秦軍二十萬。翌年七月，王離被俘，蘇角戰死，章邯喺殷墟投降。

## 攷
# 魯 (周)

中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

*魯國彈咗來呢度。如果想睇其他魯國，睇魯國 (搞清楚)。*
**魯**（粵拼：lou5）係周諸侯國，位置約莫家下中國山東曲埠一帶，諸侯之中，屬於侯國，所以君主係魯侯。

周武王姬發初立分封諸侯，分魯畀周公姬旦。但實際上魯地響商民之手，所以姬旦並未就國，而且姬旦係王室要人，留守響鎬京。周成王姬誦繼位，有三監之亂姬旦平亂後，聯同姬誦同召公姬奭先後東征，周勢力先至深入東面商民之地。而姬旦就封佢個大仔姬伯禽，響商民舊國奄笪地就國。

## 出名嘅歷史人物

* 曹沫
* 曹劌
* 三桓
	+ 慶父
	+ 孟穆伯
	+ 孟獻子
	+ 孟莊子
	+ 孟孝伯
	+ 孟僖子
	+ 孟懿子
	+ 季友
	+ 季孫行父
	+ 季孫宿
	+ 季孫意如
	+ 季孫斯
	+ 季孫肥
	+ 叔牙
	+ 公孫茲
	+ 叔孫得臣
	+ 叔孫僑如
	+ 叔孫豹
	+ 叔孫婼
	+ 叔孫不敢
	+ 叔孫州仇
* 陽虎
* 展氏
	+ 柳下惠
* 臧孫氏
	+ 臧文仲
	+ 臧武仲
* 公子益師
* 公子彄
* 公子翬
* 公子結
* 公子買
* 襄仲（東門氏）
* 叔弓
* 叔梁紇
* 孔子
* 墨子
* 魯班
* 公儀休
* 項羽
* 梓慎
# 流放

一七九二年，英國普利茅斯女人，送別流放到植物灣。
日本菅原道真流放到太宰府
**流放**，刑罰一種，趕犯人去第二度，等佢無得返國返家鄉之類**。**名好多，**流刑**、**放逐**、**流罪**等等。唔一定犯乜罪，有啲人唔受當地歡迎，都有同樣對待。放逐地方，無雷公咁遠，好似邊疆、荒島咁，生活艱苦。古時都好流行，先秦書經就有講舜對四岳有罪，流放竄三字都係趕出去。

|  |  |  |
| --- | --- | --- |
| 「 | **流**共工於幽州、**放**驩兜於崇山、**竄**三苗於三危、殛鯀於羽山。 | 」 |

古希臘都有類似，西元前五世紀就有講，放逐唔中意嘅人，有時係政敵。英國十八九世紀，就將人送去好遠殖民地。刑期有長有短，有啲終身放逐，就一世無得返屋。而其他，完咗可以返屋企。但有啲根本無錢無能力，就返唔到家鄉。

## 攷
# 韓信

韓信像
**韓信**（前230年—前196年）係西漢開國名將，同張良、蕭何一齊叫「漢初三傑」。

## 早年

早年嘅韓信好窮，有時要去人哋度黐餐或者有好心人畀嘢佢食先唔使捱餓。

## 從軍初期

秦朝末年，韓信加入項梁軍，項梁死咗之後就做咗項羽嘅部下，佢曾經幾次向項羽提出計策，但項羽冇用到。

劉邦受封漢王之後，韓信離開咗楚軍，去咗投靠漢軍。韓信最初冇畀漢方重用，後尾因為涉嫌犯軍法面臨處斬，到行刑嗰陣，有十三個人已經畀人斬咗，輪到韓信嗰陣，佢見到夏侯嬰，就話：「上不欲就天下乎？何為斬壯士！」夏侯嬰聽到就覺得好奇，就放咗韓信，仲向劉邦推薦韓信，劉邦畀韓信做治粟都尉。後尾喺蕭何嘅推薦下，劉邦終於畀韓信做大將。

## 助漢滅楚

楚漢戰爭開始咗之後，前205年，劉邦喺彭城慘敗後，魏王魏豹離開咗漢方陣營，劉邦派韓信領兵攻打魏豹，韓信突襲魏國都城安邑，捉咗魏豹。

之後韓信打敗咗代國，然後帶住幾萬人攻打趙國，喺井陘擊敗號稱二十萬人嘅趙軍，捉咗趙王趙歇。韓信派人出使燕國，成功遊說燕王歸附漢王。

之後韓信攻打齊國，齊國向項羽請救兵，韓信喺濰水擊敗齊王田廣同楚將龍且嘅聯軍，龍且戰死咗，韓信陸續控制曬齊國嘅地方。前203年，韓信自立為「假齊王」，劉邦收到韓信嘅通知之後雖然好嬲，但係家下仲未係時候同韓信反面，就封韓信做齊王。

呢個時候項羽派人遊說韓信脫離漢王，蒯徹都勸韓信脫離漢王自立，但係韓信話漢對佢有恩而冇接納到。

前202年，韓信帶兵參與垓下之戰。項羽死後，劉邦改封齊王韓信做楚王。

## 被殺

《史記·淮陰侯列傳》話項羽敗亡後，佢嘅部將鍾離眛以前係韓信老友，就投靠咗韓信。劉邦知道鍾離眛喺楚國之後，就叫韓信捉佢。之後有人向劉邦告狀話楚王韓信謀反，於是劉邦以出遊為名，叫啲諸侯嚟陳見佢，搞到韓信有啲驚，有人勸韓信斬咗鍾離眛然後去見劉邦，就可以冇事。韓信就同鍾離眛商量，鍾離眛喺自殺之前話：「漢之所以唔出兵攞埋楚，係因為眛喺你度。如果想捉我去討好漢，我今日死，你亦會跟住死。」韓信攞住鍾離眛個人頭去見劉邦，劉邦下令武士捉住韓信，之後帶佢返洛陽，降封佢做淮陰侯。前196年，呂后殺韓信，殺埋佢三族啲人。

## 歇後語

* 韓信點兵——多多益善

## 參考
# 周勃

| 周勃 |
| --- |
|  |
| 出生地 | 蘇州  |
| 國籍 | 秦朝、西漢  |
| 職業 | 政治人  |
| 仔女 | 周亞夫、周勝之  |
| [改維基數據] |
| * 睇
* 傾
* 改
 |

**周勃**（粵拼：zau1 but6，？—前169年）係西漢沛縣（家下江蘇省沛縣）人，祖籍卷縣（河南原陽）。西漢初期封為**絳侯**，漢文帝稱帝之後封**右丞相**，陳平做**左丞相**。兩仔係周勝之、周亞夫，諡號封**武侯**。

## 出面網頁

* P1273 屬性顯示失敗: 搵唔到 P1273 屬性。

/ 周勃喺加泰圖書館嘅資料
* 周勃喺分面應用主題詞表識別碼嘅資料
* 周勃喺虛擬國際權威檔案識別碼嘅資料
* 周勃喺Freebase嘅資料
* 《史記·絳侯周勃世家》 - 中國哲學書電子化計劃